САЛИХ1АТ Х1АСАНОВАЛЪЕ,

гьаюраб къо баркун хъвараб.

* 

Саназул сверабаз берцинлъи кьураб,

Сог1аб къисматалъе бет1ер къулич1ей,

Сариназул сиялъ г1агар гьаюрай

Салих1ат гьаюраб къо т1аде щвана. 

Аллагьас дуй хъвараб г1умрудул нухда,

Амру гьабун к1олищ щибго хисизе,

Ахир бихьулареб рохалил ц1ураб,

Араб к1очон тараб талих1 кьеги дуй.

Лебалай , пасих1ай маг1арул шаг1ир,

Лирика рек1ее бищун г1агарай,

Ломораб къадараб г1амал бугезда,

Ле-ян бадиб раг1и абизе к1олей. 

Иман камилазе бахъун рак1 кьолей

Иях1 бергьаразе шиг1раби хъвалей,

Иту бахъун гьумер гьимун к1алъалей,

Ихдал т1абиг1атг1ан т1егьан йик1уней.

Х1ал хъубалщиналги щвант1их пулел тун,

"Х1асраталъул х1енх1ал" нижей кунч1арай,

Х1алимаб каламалъ кверде росулей,

Х1еренаб раг1уца аск1оре ц1алей.

Алжаналъул рохел дуй насиблъаги,

Авараг разияб г1умру ц1илъаги,

Ахир дунялалъул дуе бит1аги,

Ахираталъулги авал бохайги. 

Тайги мун ракьалда рокьанщиналгун,

Тагьи кинигинан г1урччин байдабахъ,

Тепсиги гьарзалъун, рукъги бечелъун

Тахида ханасул бика г1адинан.